KINNITATUD

RMK riigihangete osakonna

juhataja käskkirjaga 1-47.2733/1.

## Hanke ülevaatlikud andmed

1.1. Hanke nimetus: Märgalade taastamise projekteerimistööd (3)

1.2. Viitenumber: 259859

1.3. Klassifikatsioon: 71320000-7 tehnilise projekteerimise teenused

1.4. Hankemenetluse liik: avatud hankemenetlus

1.5. Võimalikud on lisaks hankija enda eelarvest rahastamisele ka rahastused erinevate rahastajate projektide kaudu, nagu näiteks:

1.5.1. EL ühtekuuluvuspoliitika fondi projekt “Liikide ja elupaikade soodsa seisundi ning maastike mitmekesisuse tagamine”;

1.5.2. EL LIFE programm;

1.5.3. Michael Succow Stiftung;

1.5.4. CEF8 tegevus G2.3 (Design works for capercaillie mitigation measures from Pärnu to Estonia/Latvia border);

1.5.5. jt.muud võimalikud rahastused.

## Teave hanke alusdokumentide, pakkumuste esitamise ja avamise kohta

### Hanke alusdokumendid, tehniline info, hanke lühikirjeldus

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hanke alusdokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

### Pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil https://riigihanked.riik.ee hanketeates toodud ajaks.

### Pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## Hanke lühikirjeldus

### Hankija soovib riigihanke tulemusena tellida märgalade taastamisprojektide koostamise teenust raamlepingute ja nende alusel sõlmitavate hankelepingute kaudu. Hankija soovib hankemenetluse läbiviimise tulemusena sõlmida kaks raamlepingut alljärgnevalt:

### üks mitme pakkujaga raamleping (vorm lisa 1) kuni 15 (viisteist) osalejaga, mille alusel korraldab hankija edaspidi raamlepingus osalejate vahel minikonkursse hankelepingute sõlmimiseks, ja;

* + 1. üks ühe pakkujaga raamleping (vorm lisa 2), mille alusel sõlmib hankija ühe hankelepingu käesoleva riigihanke alusdokumentides näidistöö kirjelduses esitatud lähteülesandes kirjeldatud märgala taastamisprojekti koostamiseks.

### Hanke alusdokumentides kirjeldatakse, millisel viisil leiab hankija hankemenetluse tulemusena nii mitme pakkujaga raamlepingus osalevad edukad pakkujad kui samaaegselt ka ühe pakkujaga raamlepingus osaleva eduka pakkuja, kes samaaegselt osaleb ka mitme pakkujaga raamlepingus.

### Hanke alusdokumentides kirjeldatakse, millisel viisil sõlmib hankija mitme pakkujaga sõlmitud raamlepingu alusel korraldatavate minikonkursside tulemusena hankelepinguid ja millisel viisil sõlmib hankija ühe pakkujaga sõlmitud raamlepingu alusel ühe hankelepingu näidistöö kirjelduses esitatud lähteülesandes kirjeldatud märgala taastamisprojekti koostamiseks.

### Hange ei ole jaotatud osadeks, kuna hankija poolt kavandatud ülesehitusega saavutatakse hanke osadeks jaotamisega sarnased eesmärgid ilma hanget tavapärasel viisil osadeks jaotamata.

### Mitme pakkujaga raamlepingus on kavandatud osalema kuni 15 (teatud tingimustel rohkem) pakkujat, mille kaudu on tagatud konkurents ja kaasajastatud hindade saamine minikonkursside korraldamise kaudu.

### Ühe pakkujaga raamlepingu alusel on kavandatud hanke alusdokumentides kirjeldatud näidistöö lähteülesande osas kehtiva ja siduva ühe hankelepingu sõlmimine lähteülesandes kirjeldatu tegelikuks realiseerimiseks. Hanke sellise ülesehituse kaudu on tagatud hankes reaalsete ja tõsiste pakkumuste esitamine ja konkurents.

### Raamlepingute eeldatav kogumaksumus on kokku 5 100 000 EUR ilma käibemaksuta ning maksimaalne võimalik kogumaksumus on kuni 7 200 000 EUR ilma käibemaksuta. Sellest:

* + 1. mitme pakkujaga raamlepingu eeldatav kogumaksumus on 5 000 000 EUR ilma käibemaksuta ning maksimaalne võimalik kogumaksumus on kuni 7 000 000 EUR ilma käibemaksuta, ning;
    2. ühe pakkujaga raamlepingu eeldatav kogumaksumus on 100 000 EUR ilma käibemaksuta ning maksimaalne võimalik kogumaksumus on kuni 200 000 EUR ilma käibemaksuta.

## Tehniline kirjeldus – näidistöö kirjeldus

### Objekt:

Leidissoo looduskaitsealal ja Suursoo-Leidissoo hoiualal loodusliku veerežiimi taastamise projekt

### Objekti asukoht:

Lääne maakond, Lääne-Nigula vald, riigimaa katastriüksused: 44101:001:1271, 52001:001:0967, 52001:001:1011, 52001:001:1013, 52001:001:1014, 52001:001:1015, 52001:001:1018, 52001:001:1019, 52001:001:1022, 52001:002:0168, 52001:002:0169, 52001:002:0173, 52001:002:0176, 52001:002:1090, 53101:001:0600, 53101:002:0581, 55201:001:0852, 55201:001:0853, 55201:001:0859, 55201:001:0860 ja 55201:001:0867.

Eramaa katastriüksused: 52001:001:0513, 52001:001:3382, 52001:001:4220, 52001:001:4255, 52001:002:1113, 52001:002:1660 ja 55201:001:1260.

### Töö iseloom:

Koostada vastavalt näidistöö kirjelduses esitatud lähteülesandele märgala taastamisprojekt, mille alusel läbiviidavate ehitustööde eesmärgiks on luua eeldused sookoosluste ja sood ümbritsevate soostuvate metsade hüdroloogilise režiimi taastumiseks.

### Uurimistööde üleandmise tähtaeg: 31.08.2023.a.

### Projekti üleandmise tähtaeg: 30.04.2024.a.

### Näidistöö täpsem lähteülesanne

Hanke alusdokumentide Lisa 4 – Leidissoo looduskaitsealal ja Suursoo-Leidissoo hoiualal loodusliku veerežiimi taastamise projekteerimise lähteülesanne.

### Näidistöö eeldatav maksumus

Ühe pakkujaga raamlepingu alusel vastavalt näidistöö kirjelduses esitatud lähteülesandele sõlmitava hankelepingu eeldatav kogumaksumus on 100 000 eurot (ilma käibemaksuta). Ühe pakkujaga raamlepingus nähakse ette hankija võimalus paluda pakkujal pakkumust täiendada.

## Mitme pakkujaga raamlepingu alusel korraldatavate minikonkursside läbiviimine ja tehnilised kirjeldused

### Minikonkursside läbiviimine

Minikonkursside läbiviimine on kirjeldatud mitme pakkujaga sõlmitava raamlepingu vormis (Lisa 1 - Mitme pakkujaga raamlepingu vorm).

### Minikonkursside tehnilised kirjeldused

### Mitme pakkujaga raamlepingu alusel korraldatavate minikonkursside tehnilised kirjeldused esitatakse nende minikonkursside hanke alusdokumentides. Kõikide selliste minikonkursside ja nende alusel vastavalt hanke alusdokumentide lisas 3 esitatud vormile sõlmitava hankelepingu esemeks on ühe või mitme Eestis asuva märgala taastamisprojekti koostamine. Märgala olem ja täpsemad nõuded taastamisprojekti sisule ja vormile määratletakse minikonkursi tehnilises kirjelduses. Kõikide minikonkursside puhul on eeldatav, et nendes kirjeldatud märgalade taastamisprojektide tehniline kirjeldus on asjakohaste erialateadmistega isiku jaoks mõistlikult sarnane käesoleva riigihanke näidistöö lähteülesandes kirjeldatule.

## Pakkumuse hinna ja eseme väljendamise viis ning hindamiskriteeriumid avatud menetlusega riigihankes

6.1. Pakkuja pakub näidistöö lähteülesandes kirjeldatud tööala (objekti) kohta märgala taastamisprojekti koostamise ühe hektari (1 ha) maksumuse eurodes ilma käibemaksuta. Näidistöö hinna pakkumisel tuleb arvestada, et pakkumus on üheaegselt kehtiv ja siduv nii mitme pakkujaga raamlepingu edukate pakkujate leidmiseks kui ka ühe pakkujaga raamlepingu eduka pakkuja leidmiseks läbiviidaval pakkumuste hindamisel.

6.2. Hankija hindab vastavaks tunnistatud pakkumusi ühe hektari maksumuse alusel põhimõttel „vähim on parim“. See tähendab, et edukaks tunnistamiseks järjestatakse vastavaks tunnistatud pakkumused, alustades madalaima maksumusega (ühe näidistöö lähteülesandes kirjeldatud tööala hektari hinnaga) pakkumusest ja lõpetades kõrgeima maksumusega pakkumusega.

6.3. Hankija tunnistab mitme pakkujaga raamlepingu sõlmimise jaoks edukaks kuni 15 (viisteist) madalama maksumusega (ühe näidistöö lähteülesandes kirjeldatud märgala hektari hinnaga) pakkumust ja mitme pakkujaga raamleping sõlmitakse kuni 15 (viieteistkümne) madalama maksumusega esitanud pakkujaga, kui piisav arv pakkujaid on esitanud vastavaks tunnistatud pakkumused. Juhul, kui selliseid pakkujaid on vähem kui 15 (viisteist), sõlmitakse raamleping väiksema arvu pakkujatega. Juhul, kui selliseid pakkujaid on vähem kui 2 (kaks), siis hankija konkurentsi puudumise tõttu mitme pakkujaga raamlepingut ei sõlmi. Juhul, kui pakkumuste maksumuste järjestuses 15.-ndal kohal on rohkem kui üks pakkumus (täpselt võrdse maksumusega pakkumused), tunnistatakse mitme pakkujaga raamlepingu sõlmimise jaoks edukaks rohkem kui 15 pakkumust vastavalt pakkumuste maksumuste järjestuses 15.-ndal kohal olevate täpselt võrdse maksumusega pakkumuste ja pakkumuste maksumuste järjestuses neist eespool olevate pakkumuste koguarvule (see tähendab, et kirjeldatud tingimuse esinemisel tunnistatakse konkurentsi edendamise eesmärgil edukaks rohkem, kui 15 pakkumust).

6.4. Hankija tunnistab ühe pakkujaga raamlepingu sõlmimise jaoks edukaks ühe kõige madalama pakkumusega maksumuse, kes tunnistatakse seeläbi samaaegselt edukaks nii hanke alusdokumentide p 6.3. kui 6.4. alusel.

## Hankija sätestatud tingimused raamlepingute sõlmimisel

### Mitme pakkujaga raamleping

Mitme pakkujaga raamleping sõlmitakse tähtajaga kuni 48 kuud või kuni raamlepingu maksimaalse võimaliku kogumaksumuse täitumiseni, sõltuvalt sellest, kumb tingimus saabub varem. Hankija soovib raamlepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist. Hankija ei ole raamlepingu täitmisel seotud lepingu eeldatava mahuga, teenuseid tellitakse vastavalt reaalsele vajadusele ja olemasolevatele võimalustele. Hankija jätab endale õiguse tellida sarnaseid teenuseid väljaspool raamlepingut vastavalt vajadusele.

### Ühe pakkujaga raamleping

Ühe pakkujaga raamleping sõlmitakse tähtajaga kuni 30.06.2024 või kuni raamlepingu maksimaalse võimaliku kogumaksumuse täitumiseni, sõltuvalt sellest, kumb tingimus saabub varem. Hankija soovib raamlepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

## Hanke alusdokumentide lisad

### Lisa 1 – Mitme pakkujaga raamlepingu vorm

### Lisa 2 – Ühe pakkujaga raamlepingu vorm

### Lisa 3 – Hankelepingu vorm

### Lisa 4 – Näidistöö lähteülesanne lisadega

### Lisa 5 – Pakkumuses kasutatavad vormid